open-index/open-wikipedia-markdown huggingface dataset:
Mjelddalen

**Mjelddalen** er en typisk U-formet fruktbar dal i øst-vestlig retning mot Sørfjorden, ca. 4 kilometer lang i Osterøy, Vestland fylke. Den gjennomskjæres av Mjeldalselva, en elv med lite tilsig og lav vannføring unntatt i perioder med mye nedbør. Elven renner ut i Mjeldavatnet (Mjeldavågen), som er en liten innsjø med brakkvann. 

Hele dalen er klassifisert som et verneverdig kulturmiljø av regional interesse (K-436).

Dalen er et godt jordbruksområde og det er spor etter gammel bosetning hvor det er funnet flere fornminner. Kultsted trolig i Midt-Mjelde med funn av fallosstein og gravrøyser (Bergen Museum).   Flere gravrøyser registrert, eksempelvis i Øvre Mjelde (Træ). Et navn på en åsrygg midt i dalen kan tyde på at det har vært sted for et hov (Hovåsen) men dette er ikke dokumentert. Mulig sted for leidangskip (Mjelde skipreide) men naust er ikke påvist, muligens beliggende ved Mjeldavågen (Stokkabrygga), men dette er også uvisst. 

Et kulturminne er også det middelalderske kirkestedet der den tapte gamle Mjelde kirke som ble revet i 1866. 

Om dalens forhistoriske bosetning vites lite, med unntak de fornminner som er funnet. Dalens bosetning er tradisjonelt delt i tre deler; Øvre-, Midt- og Nedre-Mjelde. Øvre- og Midt-Mjelde var tradisjonelle klyngetun frem til utskifting i 1890-årene. Gården Nedre-Mjelde har trolig vært krongods eller kirkegods i middelalderen og ble overtatt av Herman Garmann på 1600-tallet. Mjelde kirke tilhørte familien Garmann fra 1600 tallet til tidlig på 1800-tallet. Mjeldegodset var en stor gård etter vestlandske forhold med flere bygninger i tillegg til hovedhus, frukt- og rosehage samt flere underbruk (husmannsplasser). Godset ble delt på slutten av 1800-tallet og det gamle gårdstunet forfalt gradvis. I dag er det få spor etter det gamle godset.

Jordbruk er tradisjonell næringsvei, om enn på retur i dag. Det har vært dyrket korn i dalen frem til på 1960-tallet. Kvegdrift (stor- og småfe) var likevel hovedinntektskilden. I tillegg til hovedslått kunne bøndene slå gress i nærliggende fjellområder hvor også dyrene beitet. I dag gror disse beiteområdene til. Tilgang på skog er begrenset, men dalen hadde et lite felles sagbruk til frem på 1960-tallet hvor man skar tømmer til eget bruk.

Ved åpning av Osterøybrua ble dalen skånet for mye gjennomgangstrafikk, idet trafikken ledes i tunnel fra Øvre-Mjelde og mot broen.

## Referanser
Tre små kinesere

«**Tre små kinesere**» er en norsk versjon av den tyske barnesangen «Drei Chinesen mit dem Kontrabass». Den norske oversettelsen er veldig lik den danske. Opprinnelsen til den tyske originalen er usikker, både hva gjelder tekst og melodi.

Sangen inneholder kun et vers, som gjentas flere ganger. Første gang synges sangen normalt, men følgende i følgende vers byttes alle vokaler ut med en enkel vokal for hvert vers. Første linje: «Tre små kinesere på Højbro Plass» blir da til: «Tra sma kanasara pa Hajbra Plass», når vokalen a benyttes, og så videre.

Sangen ble trykt på norsk for første gang i en av Thorbjørn Egners lesebøker i 1950. og på dansk i Jens Sigsgaards rim- og remsebog *Abel Spendabel og andre børnerim* fra 1945.

## Melodi
På dansk følger sangen denne melodi:

For den tyske versjonen «Drei Chinesen mit dem Kontrabass» er følgende melodi mest utbredt:

Dessuten finnes det en alternativ melodi som særlig er populær i Østerrike og tyskspråklige områder i Sveits. 

## Referanser


## Eksterne lenker
*
Are You Thinking What I’m Thinking?

***Are You Thinking What I'm Thinking?*** er The Like sitt debutalbum. Det ble sluppet 13. september 2005. All musikken er av Z Berg, bandets vokalist og gitarist. Det er også gitt ut en versjon av albumet som inneholder bonussporet «One Step Ahead», som er en Split Enz-cover.

«Bridge to Nowhere», «Too Late» og «What I Say and What I Mean» ble også gitt ut på EP-en *Like it or Not.*

## Sporliste
# «June Gloom» – 4:08
# «What I Say and What I Mean» – 2:56
# «You Bring Me Down» – 3:34
# «So I'll Sit Here (Waiting)» – 4:06
# «Bridge to Nowhere» – 3:14
# «Once Things Look Up» – 3:52
# «Under the Paving Stones» – 4:23
# «Too Late» – 3:36
# «We Are Lost» – 4:05
# «The One» – 2:56
# «Mrs. Actually» – 3:44
# «Falling Away» – 3:32
# «Waves That Never Break» – 3:38
#; Bonusspor
# «One Step Ahead» (Neil Finn) – 2:56

## Referanser
Cosmin Contra

**Cosmin Marius Contra** (født 15. desember 1975) er en rumensk fotballtrener og tidligere fotballspiller som er landslagstrener for . 

## Karriere
Contra startet karrieren i Poli Timișoara, der han spilte tre sesonger før han gikk til Dinamo București. Etter fire sesonger i hovedstadslaget ble han solgt til den spanske klubben Deportivo Alavés. To år senere gikk turen til de italienske gigantene AC Milan, men allerede året etter skiftet han beite igjen, denne gangen dro han tilbake til Spania og Atlético Madrid, der han spilte to sesonger. 

Han ble lånt ut til West Bromwich Albion i august 2004. Lånet var ingen stor suksess, Contra spilte bare seks kamper, og fikk se det røde kortet i sin siste kamp som endte med tap 0&ndash;5 mot Liverpool. Han returnerte deretter til sin første klubb i hjemlandet Romania, Politehnica Timisoara. Takket være godt spill ble han innkalt til landslaget, og ble lånt ut til den spanske klubben Getafe. 

Contra fikk over 70 landskamper for , og deltok både i EM 2000 og EM 2008.

Etter at han la opp, ble han trener. I september 2017 ble han ansatt som trener for Romanias herrelandslag.

## Referanser


## Eksterne lenker
*
Hankyoreh

**Hankyoreh** er en sørkoreansk dagsavis. Avisa hevder å være uavhengig av landets myndigheter. Den ble etablert som et liberalt alternativ i en avisbransje dominert av konservative aviser som i varierende grad støttet opp om landets myndigheter

Avisa ble etablert 15. mai 1988 av journalister som kjempet mot det sørkoreanske diktaturet. Avisa eies av 60&nbsp;000 privatpersoner, og ingen eier mer enn en prosent av aksjene. Avisa er landets fjerde største riksavis etter de tre største som alle er konservative; *[[Chosun Ilbo]]*, *[[JoongAng Ilbo]]* og *[[Dong-a Ilbo]]*. Blant avisas viktigste leserbase er intellektuelle, samt yngere personer i 20 og 30-åra. Papiravisa kommer ut på koreansk, mens avisa både har et koreansk og engelskspråklig nettsted.

## Eksterne lenker
* nettsted (koreansk)
* engelsk versjon (engelsk)
* Cine21
* Hankyoreh21
* Economy21
Welcome Islands

**Welcome Islands** er en liten øygruppe nord for Sør-Georgia i Sør-Atlanteren. Øyene tilhører det britiske oversjøiske territoriet Sør-Georgia og Sør-Sandwichøyene og ble oppdaget av James Cook i 1775. Øyene ligger 6 km vestnordvest for Cape Buller.

Øyene høyeste punkt er 88 moh.
Rasta Idrettslag

**Rasta IL** (stiftet 17. november 1986 i aulaen på Holt ungdomsskole) er et idrettslag som hører hjemme i bydelen Rasta på Kongsvinger. I de senere årene har klubben rekruttert medlemmer fra hele byen. Idrettslaget driver nå kun med fotball, men tidligere eksisterte det også ei gruppe som drev med gang og mosjon.

Høydepunktet i klubbens historie var i 2003 da fotballaget rykket opp til 3. divisjon. Høsten 2004 rykket laget ned til 4. divisjon igjen. I dag samarbeider klubben med Brandval IL om fotballaget Rasta/Brandval i 5. divisjon. Samarbeidslaget spiller hjemmekampene sine på Brandval Stadion.

Klubbens motto er Labor omnia vincit.

## Eksterne lenker
* Rasta IL
Westland Walrus

**Westland Walrus** var et rekognoseringsfly utviklet av Westland Aircraft i 1919 på oppdrag fra den Royal Air Force og Fleet Air Arm. Flyet var 9,07 m langt og et vingespenn på 14,07 m. Topphastighet var på 200 km/t.

Flyet hadde tre besetningsmedlemmer.
Sæbø (Møre og Romsdal)

:

**Sæbø** er et bygdelag i Ørsta kommune i Møre og Romsdal fylke. Stedet oppfyller ikke SSB sine kriterier for å bli kalt for tettsted. Bygda ligger ved der Bondalselva renner ut i fjorden. Navnet *Sæbø* kommer av sjø og bø (gård). 

Sæbø var administrasjonssentrum i den tidligere kommunen Hjørundfjord, som ble slått sammen med Ørsta i 1964. Det kan slås fast at Sæbø og spesielt gårdene ut mot selve Hjørundfjorden - som Flatneset aller lengst i nord, heller regner seg som en del av Hjørundfjorden enn av Ørsta den dag i dag. 

Sæbø skole har både barneskole- og ungdomsskoletrinn. Elever fra Bondalen, Norangsdalen, Store Standal og Trandal går på denne skolen. Skolen ble etablert i 1958.

I Sæbø ligger Hjørundfjord kirke med gravlund. Sæbø var administrasjonsenter i tidligere Hjørundfjord kommune. 

## Reiseliv
Det ligger to campingplasser og hotell i Sæbø. Sæbø ligger i hjertet av Sunnmørsalpene og egner seg som en base for fjellturer, naturopplevelser og fjordturer. Fra fergekaia går det ferge over Hjørundfjorden til Lekneset ved Norangsfjorden.

Scarlett Johansson bodde på Sæbø i mai 2019, under innspillingen av Marvel-filmen *[[Black Widow]]*.

## Referanser


## Eksterne lenker
* Hjørundfjordportalen
* Visit Hjørundfjorden
Sverre Digerud

**Sverre Stømner Digerud** (født 7. januar 1989) er en norsk fotballspiller som debuterte for Kongsvingers A-lag i Adeccoligaen da han kom inn som innbytter mot Sarpsborg Sparta 13. april 2008. Han scoret sitt eneste mål i offisiell kamp mot Notodden 27. juli samme år. Etter 2009-sesongen gav han seg med fotball på toppnivå for å prioritere studier.

Han har erfaring fra spill for Norges G16, G17 og G18 landslag.

## Referanser


## Eksterne lenker
* 
* Spillerstatistikk for Sverre Digerud på fozzum.com
Sven Leonhard Törnquist

**Sven Leonhard Törnquist** (født 6. mars 1840 i Uddevalla, død 6. september 1920 i Lund) var en svensk paleontolog og geolog.

Törnquist ble student i Lund 1858, filosofie kandidat 1864, filosofie doktor 1865, dosent i paleontologi samme år, lektor i naturalhistorie og kjemi samt franske språket ved Gävle högre elementarläroverk 1867 og var 1882-1905 lektor i naturhistorie og kjemi ved Lunds högre allmänna läroverk, siden 1883 også dosent i geologi ved Lunds universitet. År 1902 ble han professor. For naturvitenskapelig, fortrinnsvis geologisk, formål gjorde Törnquist under en lang rekke år mange studiereiser i Sverige og i store deler av øvrige Europa.

Han forfattet et stort antall avhandlinger og artikler, som behandlet de svenske siluravleiringenes geologiske og paleontologiske forhold, publiserte i Lunds universitets årsskrift, Öfversikt af Vetenskapsakademiens handlingar, Geologiska föreningens förhandlingar, Geological Magazine og Sveriges geologiska undersöknings publikasjoner. Å bemerke er *Öfversigt öfver bergbyggnaden inom Siljansområdet i Dalarne* (SGU serie C, n:r 57, 1883), *Undersökningar öfver Siljansområdets trilobitfauna* (Lunds universitets årsskrift 1883-84, også i SGU serie C, n:r 66), *Undersökningar öfver Siljansområdets graptoliter* (Lunds universitets årsskrift 1891-92). Han ble medlem av Fysiografiska sällskapet i Lund 1883.

## Referanser
Chosun Ilbo

**Chosun Ilbo** (som betyr *koreanske nyheter*) er Sør-Koreas største dagsavis, med et daglig opplag på vel 2,2 millioner eksemplarer.

I tillegg til dagsavisa utgir avisas utgiverselskap flere andre aviser, så som ukeavisa *Jugan Chosun* månedsavisa *Wolgan San* og andre aviser og blader. Blant datterselskapene er *Digital Chosun*, *Wolgan Chosun* og *Edu-Chosun*. Chosun Ilbo og datterselskapene driver i fellesskap nettstedet *Chosun.com*, som foruten koreansk, publiserer egne versjoner på engelsk, kinesisk og japansk.

Nettstedet Chosun.com er det mest benyttede nyhetstettstedet i Sør-Korea. bedriftens navn er hentet fra koreansk historie, nærmere bestemt fra Kongedømmet Joseons' dager.

## Historie
Chosun Ilbo Establishment Union ble etablert i september 1919, mens selskapet Chosun Ilbo ble stiftet  5. mars 1920. Avisa var kritisk til og ofte i opposisjon til det pro-japanske styret under den japanske koloniseringen. Av denne grunn ble avisa stengt flere ganger av myndighetene.

Etter å ha utgitt sin 6923. utgave sommeren 1940 ble avisa stengt for godt, og kom ikke ut igjen før høsten 1945.

## Kritikk
Chosun Ilbo blir ofte kritisert for dets konservative holdninger, og støtte til landets største konservative parti GNP, og tilsvarende kritiske holdning mot de liberale presidentene Kim Dae-jung (1998–2003) og Roh Moo-hyun (2003–2008). Denne kritikken har Chosun Ilbo vært nødt til å dele med de to andre storavisene, JoongAng Ilbo og Dong-a Ilbo. Men Chosun Ilbo har alene blitt kritisert for sin ukritiske holdning til landets chaeboler.

Et resultat av kritikken er at det er etablert flere anti-Chosun Ilbo bevegelser.

## Referanser


## Eksterne lenker
* Nettsted (koreansk) 
* Nettsted (japansk) 
* Nettsted (engelsk)
* Nettsted (kinesisk) 
* Chosun Ilbo kritikere (koreansk)
Den sommeren jeg fylte 15

***Den sommeren jeg fylte 15*** er en norsk erotisk dramafilm fra 1976 regissert av Knut Andersen. Hovedrollene spilles av Steffen Rothschild, Anne Lise Tangstad, Kaare Kroppan, Grethe Ryen og Carina Rude. Filmen er basert på Knut Faldbakken roman *[[Insektsommer]]*, fra 1972. Filmen ble for det meste innspilt i Skotbu og Kråkstad og omegn i Ski kommune like utenfor Oslo.

## Handling
1950-tallet: Sommerferien på landet til Onkelen blir femtenårige Peters første møte med voksenverdenen. Han treffer igjen gamle venner, men blir også kjent med Cathrine som setter fantasien hans i sving og lar ham prøve seg på de første erotiske tilnærmelser. Samtidig med dette innleder han et forhold til den jevnaldrende Gerd. Petter får også innsikt i sin onkels mørke hemmelighet samt bygdesladderen. I løpet av disse ukene går han igjennom den vanskelige alderen når en gutt, som ennå ikke har blitt mann, slutter å være et barn.

Filmen tar for seg tema som pubertet, en gryende seksualitet og overgangen til voksenverden.

## Om filmen
Filmen fikk ros fra både Aftenpostens og Arbeiderbladets anmeldere. Aftenpostens Knut Bjørnskau skrev følgende da den kom ut: «Filmen er blitt renslig, men samtidig oppriktig, at den går inn i pubertetens flokete verden uten å stille den ut til spott og spe. Valget av unge skuespillere virker meget klokt, både Steffen Rothchild og Arne Landl og Carina Rude som hans to jevnaldrende drabanter virker som de har forstått rollens alvor». Arbeiderbladets Bjørn Granum var også begeistret og skrev blant annet: «I "Den sommeren jeg fyller 15" har regissøren igjen fått stoff han trives med og føler for, og resultatet er blitt helt fint – en munter-vemodig film som bare stundom skjemmes litt av kurant idyllisering». 

## I rollene
* Steffen Rothschild –  Peter Fagerlund 
* Anne-Lise Tangstad –  Tante Linn 
* Kaare Kroppan –  Onkel Kristen 
* Grethe Ryen –  Cathrine 
* Carina Ruude –  Gerd 
* Wilfred Breistrand –  Faren 
* Knut Hultgren –  Presten 
* Arne Lendl –  Jo 
* Helge Linaae –  Åge Brenden 
* Dag Sandvik –  En bråkmaker 
* Inger Teien –  Moren

## Produksjonsbesetning
* Produksjonssjef: Svein Toreg
* Innspillingsleder: Lasse Sæther
* Foto: Knut Gløersen
* Foto: Bjørn Jegerstedt (B-foto)
* Klipp: Bente Kaas
* Lyd: Leif Erlsboe
* Musikk: Eyvind Solås
* Kostymer: Eva Lendl
* Sminke: Mette Lange-Nielsen
* Rekvisitør: Ingeborg Kvamme
* Script: Brit Hartmann

## Eksterne lenker
*
JoongAng Ilbo

***JoongAng Ilbo*** er en konservativ dagsavis som blir utgitt i Seoul i Sør-Korea. Avisa er sammen med Chosun Ilbo og Dong-a Ilbo en av de tre store dagsavisene i landet. Avisa publiserer foruten hovedavisa, en engelsk utgave, *[[Korea JoongAng Daily]]* sammen med International Herald Tribune.

## Historie
Første utgave ble publisert 22. september 1965 av Lee Byung-chul, grunnleggeren av Samsung Group. Samsung eide tidligere Tongyang Broadcasting Company (TBC), men selskapet ble i 1980 fusjonert med KBS. JoongAng Ilbo var en av pionerene innenfor koreansk nyhetsformidling ved at avisa tok i bruk horisontal layout, temaseksjoner og undersøkende journalistikk. Siden 15. april 1995 har avisa vært morgenavis, foruten at alle sider siden da er produsert med horisontal design.

Avisa har en egen utgave beregnet for markedet i USA, og har egne avdelinger i flere byer. Eierselskapet JMnet (JoongAng Media Network) har rettighetene til varemerker som Newsweek Korea og Forbes Korea.

## Eksterne lenker
* Inside JoongAng Daily (engelsk)
* Internet JoongAng Ilbo (koreansk)
* Joins.com (koreansk)
Dong-a Ilbo

**Dong-a Ilbo** (som betyr *Øst-asiatiske nyheter*) er en konservativ dagsavis som blir utgitt i Seoul i Sør-Korea. Den ble etablert i 1920 av Kim Sung-soo som også etablerte Korea-universitetet under den japanske koloniseringen av Korea.

Kim ble senere visepresident i 1951. Dong-a Ilbo ble etablert som en nasjonalistavis, men har i dag som en del av firmaets motto å være kritisk og ærlig i nyhetsrapporteringen. Avisa er sammen med *[[Chosun Ilbo]]* og *[[JoongAng Ilbo]]* blant de tre største sørkoreanske dagsavisene. Avisa har etablert et samarbeid med seks utenlandske aviser, som *[[The New York Times]]*, japanske *[[Asahi Shimbun]]* og britiske *[[The Times]]*. Avisa finnes i over 90 ulike utgaver som publiseres verden rundt, blant annet i  New York, London, Paris og Frankfurt am Main.

Avsa ble flere ganger stengt av de japanske myndighetene under den japanske kolonisering av Korea mellom 1910 og 1945. Avisa kom ut første gang etter andre verdenskrigs slutt 1. desember 1945. Avisa har flere ganger protestert mot undertrykkelsen av frie media under det sørkoreanske militærstyret fram til 1987, blant annet ved å ikke trykke de offisielle valgresultatene.

Avisa ble morgenavis 1. april 1993 og åpnet nettstedet 1. oktober 1996.

*Dong-a Ilbo* har etablert et partnerskap med mange internasjonale aviser og bedrifter som *The New York Times*, *The Times* og Reuters. Avisa produserer 90 ulike lokalutgaver for ulike deler av verden, og har 22 korrespondenter verden rundt.

*Dong-a Ilbo* produserer dessuten mange bøker og fire måneds- og to ukemagasiner.

## Eksterne lenker
*
Jordskjelvet i Chino Hills 2008

**Jordskjelvet i Chino Hills 2008** var et moderat jordskjelv som rammet den sørlige delen av California i USA 29. juli 2008. Skjelvet, som hadde sitt episenter i Chino Hills øst for Highway 142, om lag 5 mil fra Los Angeles' sentrum, ble målt til 5,8 på Richters skala av United States Geological Survey (USGS).

Jordskjelvet inntraff klokken 11.42 PDT (18.42 UTC) og varte i omkring ett minutt.

Skjelvet kunne føles i et område fra Los Angeles til San Diego (ca. 180 kilometer lenger sør) og Las Vegas i nabostaten Nevada. Ifølge øyevitner skal bygninger ha svaiet og i frykt for etterskjelv ble flere bygninger og turistattraksjoner evakuert, inkludert Disneyland.

Det ble dog ikke meldt om personskader eller større materielle skader i timene etter skjelvet. Trafikken kunne fortsette som normalt ved den internasjonale flyplassen i Los Angeles.

Politiet og brannvesenet oppfordret folk til å unngå mobilbruk med mindre man hadde behov for å rapportere skader eller brann.

## Referanser


## Eksterne lenker
*
Holt ungdomsskole

**Holt ungdomsskole** var en ungdomsskole på  Holt på Kongsvinger. Skolen ble åpnet i 1975 og hadde i 2008 rundt 260 elever. Skolen omfattet  Holthallen, en idrettshall som ble åpnet i 1976. Skolen ble nedlagt i 2018 og elevene overflyttet til den nye Kongsvinger ungdomsskole.

Skolen mottok stort sett elever fra delene av byen som ligger sør for Glomma, det vil si Marikollen, Kurudlia, Digerudlia, Puttara, Holt, Rasta, Vennersberg og Langerudberget. Elevene kom på slutten fra barneskolene Marikollen og Vennersberg.

Skolen var kjent for dramaoppsetninger av høy kvalitet. Blant forestillinger som er blitt satt opp er *[[Peer Gynt]]*, *[[Den kaukasiske krittringen]]* av Bertolt Brecht, *[[Grease]]*, *[[Ronja Røverdatter]]* og *[[Cats]]*.

En gruppe elever fra skolen vant i 1998 konkurransen *[[Nysgjerrigper|Årets Nysgjerrigper]]* for prosjektet «Hvorfor er det mer kreps i Grønnbekken enn i Skinnarbølåa?»

## Personer som har gått på Holt ungdomsskole
* Hai Ngoc Tran (1975&ndash;), fotballspiller
* Thomas Mårud (1977&ndash;), journalist og musiker
* Dan Raaden Hoque (1979&ndash;), bassist i bandet Backstreet Girls
* Caroline Knutsen (1984&ndash;), fotballspiller
* Sverre Digerud (1989&ndash;), fotballspiller

## Referanser


## Eksterne lenker
* Holt ungdomsskole
Norsk møbelindustri

**Norsk møbelindustri** er norske industribedrifter som produserer møbler. De fleste er små og mellomstore bedrifter, men det finnes også enkelte store som Ekornes og Hjellegjerde.

En tredel av bedriftene finnes i Møreregionen, mens de resterende finnes ellers i Sør-Norge. Møbelbedriftene produserer designmøbler, hjemmemøbler og kontor- og kontraktsmøbler.

## Eksterne lenker
* Hjemmeside norske møbler
Ángel Casero

**Ángel Luis Casero Moreno** (født 27. september 1972 i Valencia) er en spansk landeveissyklist som syklet profesjonelt mellom 1994 og 2005.  

Hans første seier kom i 1995 i *Clásica a los Puertos de Guadarrama* fulgt av Vuelta a Castilla y León i 1997. I 1998 og 1999 ble han spansk mester. I 1999 kom han på femteplass i Tour de France.  Han ble nummer to i Vuelta a España i 2000 og vant i 2001.

Casero var blant de trettitalls profesjonelle syklister som ble navngitt som klienter av dopinglegen Eufemiano Fuentes.

## Referanser


## Eksterne lenker
*
So Damn Happy

***So Damn Happy*** er det tredje rene konsertalbumet fra Loudon Wainwright III. Albumet ble innspilt ved Largo i West Hollywood, California og utgitt i 2003. Som medmusikanter er blant annet Van Dyke Parks og Richard Thompson (skjønt Thompson spiller kun på «The Home Stretch»). På dette stadiet av hans karriere, og om *1982-86* ekskluderes, hadde Wainwright ennå ikke utgitt et samlealbum, men det er opplagt at hans konsertalbum fyller den samme funksjonen.

## Bakgrunn
*[[Unrequited]]* (1975), der den ene siden besto av konsertopptak, var et øyeblikksbilde av hans karriere på den tiden. *[[A Live One (Loudon Wainwright III-album)|A Live One]]* besto av konsertopptak fra 1970-tallet, skjønt utgitt i 1980, der mange av sangene overgikk hans tidligere studioinnspillinger. Dette er gode eksempler på at for Wainwright og mange andre musikere må enkelte sanger spilles over tid før de til slutt finner sin endelige form. *[[Career Moves]]* fra 1993 besto av sanger fra 1980-tallet og tidlig på 1990-tallet, foruten en håndfull nye sanger. *[[BBC Sessions (Loudon Wainwright III)|BBC Sessions]]*, utgitt i 1998, støttet seg på materiale fra hele hans lange karriere, blant annet sjeldne sanger fra 1970-tallet som «Prince Hal's Dirge» og «School Days».

*So Damn Happy* består av hovedsakelig sanger fra 1990-tallet, hovedsakelig fra hans studioalbum *[[Grown Man]]* (1995) med en del nye sanger, foruten den første skikkelige soloversjonen av «Tonya's Twirls», en typisk ironisk og bittersøt sang om Tonya Harding som han hadde spilt på konserter så tidlig som 1993. En sang som stikker seg ut er den nye «Something for Nothing», Wainwrights intelligente tirade mot fildeling.

På «You Never Phone» introduserer han med opplagt stolthet sin datter Martha Wainwright til å ta en munter duett med ham. En opplagt Wainwright roper ut i refrenget at «Det er Peter Frampton-tid!» Hans «Westchester County», en vakker og personlig sang om hans oppvekst, refererer han til som sin «country'n'eastern-sang». Den bittersøte og melankolsk-muntre «So Damn Happy» er også en sang som ruver. Med tanke på den opprivende albumet *[[Last Man on Earth]]* fra 2001 var kanskje denne lette og muntre konsertutgivelsen en nødvendig oppfølger.

## Sporliste
# «Much Better Bets»  – 3:05
# «So Damn Happy»  – 2:54
# «Between»  – 1:23
# «The Picture»  – 2:48
# «Cobwebs»  – 3:09
# «Heaven»  – 2:52
# «Something for Nothing»  – 4:10
# «Dreaming»  – 4:05
# «Westchester County»  – 4:20
# «Tonya's Twirls»  – 4:47
# «A Year»  – 3:37
# «You Never Phone» (sammen med Martha Wainwright) – 3:06
# «4 X 10»  – 2:26
# «The Sh*t Song»  – 4:18
# «Primrose Hill»  – 4:17
# «The Home Stretch»  – 5:09
# «Men»  – 3:36

## Utgivelser
*CD: Sanctuary 06076-84627-2

## Personell
*Loudon Wainwright III &ndash; gitar, munnspill, vokal
**Gjestemusikere**
*David Mansfield &ndash; fele, mandolin, slidegitar, gitar
*Van Dyke Parks &ndash; piano
*Richard Thompson &ndash; gitar
*Martha Wainwright &ndash; vokal

## Eksterne lenker
*
På solsiden (film fra 1956)

***På solsiden*** er en norsk dramakomedie fra 1956 regissert av Edith Carlmar. Hovedrollene spilles av Arne Lie, Randi Kolstad, Henny Moan, Ellen Isefiær og Joachim Holst-Jensen. Filmen er basert på Helge Krogs lystspill fra 1927.

## Handling
En varm sommerdag kommer forfatteren Joachim Bris til godset Ribe. Han er invitert av Hartvig, sønnen på gården. Men ikke alle er glad for besøket, som får uventede følger for flere i familien. Alle har de en brikke å spille når Esther til slutt må ta det store oppgjøret med dem som alltid har levd «På solsiden».

## Om filmen
«Et virkelig elskverdig, solfylt og sjarmerende lystspill», skrev Stavangeren, da filmen hadde premiere i 1956. *VGs* anmelder gav den terningkast tre og mente den var stillestående og ufrisk.

Filmen ble utgitt på DVD av Nordisk Film i 2005.

## Trivia
En svensk filmatisering av samme skuespill ble lansert i 1936. Det het *[[På solsiden (film fra 1936)|På solsidan]]*. Manuskriptet var skrevet av Oscar Hemberg. Regien var ved Gustaf Molander. Blant skuespillerne var Lars Hanson, Ingrid Bergman, Karin Swanström og Edvin Adolphson.

## I rollene
* Arne Lie         –  Godseier Hartvig Riibe
* Ellen Isefiær    –  Margrethe, Hartvigs mor 
* Randi Kolstad    –  Ester Riibe, Hartvigs hustru 
* Henny Moan       –  Wenche, Hartvigs søster 
* Joachim Holst-Jensen – Onkel Severin  
* Frank Robert     –  Joakim Bris 
* Jan Voigt        –  Preben Klingberg
* Lalla Carlsen    –  Kona på båten

I mindre roller også : Otto Carlmar, Haakon Arnold, Ragnar Olason, Odd Johansen, Odd Rohde.

## Referanser


## Eksterne lenker
*
Vavá

**Vavá**, egentlig **Edvaldo Izídio Neto**, (født 12. november 1934 i Recife, død 19. januar 2002) var en brasiliansk fotballspiller. 

Han spilte 20 landskamper for  og scoret 15 mål, og var med på å vinne verdensmesterskapet i både 1958 og 1962 (med henholdsvis 5 og 4 mål).

Vavá scoret i finalen i både 1958 og 1962, og ble dermed den første spilleren som hadde scoret mål i to VM-finaler. Per 2008 har bare tre andre spillere kopiert denne bragden (Pelé, Paul Breitner og Zinedine Zidane. Vavá er også en av bare fire spillere som har scoret tre mål i VM-finaler, sammen med Geoff Hurst, Pelé og Zidane.

## Referanser


## Eksterne lenker
* 
* 
*  Vavá på worldfootball.net
Ringperm

En **ringperm** er en type perm for anordning av dokumenter, hovedsakelig i papirform. Ringperm består av et omslag som oftest er laget av et stivere materiale som for eksempel plast eller papp. Når den åpnes er det bøyler som en kan træ dokumentene på.  Antallet bøyler varierer, men permer med to bøyler er hyppigst i bruk. Dokumenter med korresponderende hull træs så på bøylene.

## Se også
* Plastlomme
* Hullemaskin
Archibald Campbell, 1. hertug av Argyll

**Archibald Campbell, 1. hertug av Argyll**, 10. jarl av Argyll (født 25. juli 1685, død 25. september 1703) var en skotsk adelsmann.

Han var den eldste sønnen til Archibald Campbell, 9. jarl av Argyll og Mary Stuart, datter av James Stuart, 4. jarl av Moray. Archibald prøvde å vinne tilbake eiendommene som tidligere hadde tilhørt faren ved å innsmigre seg hos Jakob II, men dette gikk ikke som planlagt. Etter fadesen gav han heller sin støtte til Vilhelm III og Maria II som gjorde krav på tronen.  Denne støtten førte til at monarkene gav farens eiendommer tilbake til Archibald. Han ble også gjort til kongelig rådgiver. Han var Vilhelms ledende skotske rådgiver og ble gjort til hertug i 1701. Han var colonel-in-chief for Earl of Argyll's Regiment of Foot som var involvert i 1692-massakren av MacDonalds av Glen Coe, men deltok ikke i kamper. 

Den 12. mars 1678 giftet han seg med Elizabeth Tollemache (datter av Lionel Tollemache, 3. baronett av Helmingham) i Edinburgh i Skottland. De fikk tre barn:
*John Campbell, 2. hertug av Argyll (10. oktober 1680-4. oktober 1743)
*Archibald Campbell, 3. hertug av Argyll (juni 1682-15. april 1761)
*Lady Anne Campbell (før 1696-20. oktober 1736), gift med James Stuart, 2. jarl av Bute og Alexander Fraser.

## Referanser


 

|-
Vuelta a España 2002

Den **57. utgaven av [[Vuelta a España]]** ble arrangert fra 7. september til 29. september 2002. Etter 21 etapper på tilsammen 3143,2 km vant Aitor González med 2 minutter og 14 sekunder foran Roberto Heras.

## Etappene

## Sammenlagt

## Poengkonkurransen

## Klatrekonkurransen

## Kombinasjonskonkurransen
Poengene i kombinasjonskonkurransen regnes ut ved å summere plassering i de andre konkurransene

## Lagkonkurransen

## Se også
*Liste over utøvere i Vuelta a España 2002

## Eksterne lenker

*
Vuelta a España 2001

Den **56. utgaven av [[Vuelta a España]]** ble arrangert fra 8. september til 30. september 2001. 

## Etappene

## Sammenlagt

## Poengkonkurransen

## Klatrekonkurransen

## Lagkonkurransen

## Eksterne lenker
*
Artek (firma)

**Artek** er en finsk møbelprodusent. 

Firmaet ble etablert i desember 1935 av arkitekt Alvar Aalto og hans kone Aino Aalto, kunstagent Maire Gullichsen (Ahlström — Gullichsen familien), og kunsthistoriker Nils-Gustav Hahl.

Navnet, neologismen Artek, er et internasjonalt uttrykk for å kombinere kunst og teknologi innenfor Bauhaus-stilarten.

## Representative modeller
*Paimiostolen
*3 Leg Stool 60
*3 Leg Stool X600

## Referanser


## Eksterne lenker
*
Fredsplikt

**Fredsplikt** innebærer at partene i arbeidslivet ikke har anledning til å iverksette streik, lockout eller annen arbeidskamp.

Fredsplikten er regulert i arbeidstvistloven, tjenestetvistloven og hovedavtalene. Lovverket forbyr bruk av arbeidskamp for å løse rettstvister. Slike tvister skal løses gjennom forhandling eller om nødvendig i arbeidsretten. Hovedavtalene utvider fredsplikten ved å forby arbeidskamp i tariffperioden, slik at arbeidskamp bare kan anvendes lovlig i forbindelse med opprettelse eller revisjon av tariffavtale. Politiske demonstrasjonsstreiker omfattes ikke av fredsplikten, fordi formålet med en slik streik gjelder forhold som ligger utenfor tariffavtalens ramme.

## Lovmessig hjemmel
Både arbeidstvistloven og hovedavtalene slår fast at det ikke er tillatt å streike i den perioden en tariffavtale gjelder (tariffperioden) for å oppnå endringer i tariffavtalen, eller fremme krav som har tilknytning til tariffavtalen.

Lovlig tariffstreik kan bare gjennomføres i to situasjoner:
* I forbindelse med tariffoppgjør – og da først etter at den gamle tariffavtalen er utløpt – og i praksis alltid etter at mekling er forsøkt.
* I forbindelse med krav om opprettelse av tariffavtale. Også i slike situasjoner skal i praksis mekling alltid forsøkes før man går til streik.
Arbeidsretten behandler tvister om det foreligger brudd på fredsplikt. 

## Referanser
Kolonimakt

**Kolonimakt** er et land, som regel en stormakt, som har formell kontroll over andre land, og disse landene blir da betraktet som kolonier. 

De fremste kolonimaktene i verdenshistorien var Spania, Portugal, Frankrike og Storbritannia. Men også andre stater som Nederland, Belgia, Italia og Tyskland var kolonimakter. I motsetningen til de nevnte landene som hadde kolonier i andre verdensdeler koloniserte stormaktene Russland og Japan sine nærområder. USA var en tidligere koloni som formelt var imot kolonialisme (skjønt de hersket over Filippinene), og amerikansk ekspansjon tok derfor form av ren erobring av tidligere indianske og meksikanske områder, kjøp av land fra Russland, eller uformell, men svært reell dominans over andre land, spesielt i Latin-Amerika, såkalt *nykolonialisme*. Kolonialisme og nykolonialisme kalles også for imperialisme, og imperialisme har ført til mange millioner dødsfall rundt om i verden.

## Se også
* Imperium
* Kolonialisme
Susan Badrkhan

**Susan Kurda Badrkhan** (født 23. september 1972 i Irak) er en kurdisk-norsk kostymedesigner og skuespiller. 

Hun kom til Norge elleve år gammel fra den kurdiske byen Hawler i Nord-Irak. Badrkhan har utdannelse som kostymedesigner, skuespiller og modellør fra Nordic Black Theatre School.

Hun hadde én av hovedrollene i *[[Bryllupet (norsk film)|Bryllupet]]* som både var en selvstendig film og tredje episode i NRKs dramaserie *[[Fire høytider]]* fra 2000.

Badrkhan skal starte å undervise kunst og håndverk på Industri Lambertseter.

## Referanser


## Eksterne lenker
*
Lovise

**Lovise** er en norsk og dansk form av *[[Louise]]*, et opprinnelig fransk kvinnenavn dannet av mannsnavnet *[[Louis]]*, som stammer fra det frankiske *[[Ludvig]]* som igjen kommer fra de gammelhøytyske ordene *hlod *, «berømmelse», og *wig* «kamp, krig».

## Utbredelse

|}

Lovise var et populært navn på norske jentebarn på siste halvdel av 1800-tallet.

## Kjente personer med navnet
Personene i listen er ordnet kronologisk etter fødselsår.
* Marie Lovise Widnes (f. 1930), norsk dikter og politiker
* Gunnvor Lovise Amdam (f. 1953), norsk bildekunstner
* Hanne-Lovise Skartveit (f. 1974), norsk medieviter og videokunstner

## Referanser


## Eksterne lenker
*
Konsolidert lovgivning

**Konsolidert lovgivning** vil si at når man skal gjøre tillegg til en lov, skjer dette normalt med at det vedtas en endringslov som endrer hovedloven i stedet for at det vedtas en tilleggslov. I Norge dette den vanlig måten å gjøre det på. I en del land innarbeides ikke endringen, men den gamle (og delvis utdaterte) og nye loven blir stående i lovverket noe som kan det gjøre det uoversiktlig å finne ut hva som gjelder.
## Referanser
Panenteisme

**Panenteisme** (gresk: *pan*= «alt», *en*=«i», *teisme*=«gud») tanken om at Gud er både immanent og transcendent på samme tid, ved at universet er immanent for Gud, i Gud og omfattet av Gud. Gud og den materielle verden interagerer ved at verden er i Gud og Gud er i verden. Gud er større enn universet og omfatter hele universet.

Panenteismens mål er å unngå å *isolere* Gud fra verden (i motsetning til teismen) og på den andre siden unngå å *identifisere* verden med Gud (i motsetning til panteismen).

Opp gjennom historien er det lagt fram ulike fortolkninger av Gud som har hatt panenteistiske trekk, både i filosofiske og teologiske skrifter. Fra 1900-tallet har det hovedsakelig i den kristne tradisjonen utviklet seg en rekke panenteistiske forståelsesmåter med siktemål å komme vitenskapelige tanker i møte. 

## Kilder
* 
* ''What is panentheism?'', gotquestions.org
Usman (elv)

**Usman** (russisk: У́смань) er ei elv i Voronezj oblast og Lipetsk oblast i Russland. Den er ei venstre sideelv til Voronezj, og er 151&nbsp;km lang, med et nedbørfelt på 2840&nbsp;km². 

## Eksterne lenker
*
Gulbrand

**Gulbrand** og **Gullbrand** er variante former av mannsnavnet *[[Gudbrand]]*, som har opprinnelse i norrøne *guð* eller *goð*, «gud», og *brandr*, «sverd, sverdblad».

## Utbredelse

*Guðbrandr* er kjent i én runeinnskrift fra vikingtiden, så navnet var kjent, men antakelig ikke blant de mest brukte i Norden på den tiden. *Gudbrand* var et vanlig navn i Norge i siste del av middelalderen. Over 170 forskjellige personer med navnet er nevnt i Regesta Norvegica. *Gulbrand* var et populært navn på norske guttebarn på 1700-tallet og begynnelsen av 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Gulbrand Sether (1869–1910), norsk maler
* Gulbrand Lunde (1901–1942), norsk kjemiker og politiker for Nasjonal Samling
* Gulbrand Alhaug (født 1942), norsk professor og navneforsker

## Annen bruk av navnet
* *Gullbrand*, et navn på ringfingeren
* Gulbrand Gråstein, fiktiv figur fra Disney-tegneseriene

## Navnedag
*Gulbrand* og *Gullbrand* har ikke navnedag.

## Referanser


## Eksterne lenker
*
Monique Serf

**Monique Serf** (født 9. juni 1930 i Paris, død 25. november 1997 i Neuilly-sur-Seine), best kjent under artistnavnet **Barbara**, var en fransk-jødisk poet, låtskriver og chansonkunstner. Hun utgav ei lang rekke plater og holdt en mengde konserter fra debuten på slutten av 1950-tallet fram til sin død i 1997, og ble svært populær i Frankrike. Hennes musikkstil var i samme populære chanson-tradisjon som blant andre Edith Piaf og Jacques Brel var en del av. En av hennes mest kjente sanger heter *L'aigle noir* («Den svarte ørnen»), som også var tittelen på et musikkalbum som kom i 1970. 

Den svenska artisten Rikard Wolff utgav i 2000 CD-en *Min allra största kärlek* der han synger flere av Barbaras sanger med svensk tekst.

## Plateutgivelser
* 1958 : La Chanteuse de minuit 
* 1959 : Barbara à L'Écluse 
* 1961 : Barbara chante Brel 
* 1963 : Dis, quand reviendras-tu ?
* 1964 : Barbara chante Barbara 
* 1965 : À L'Écluse 
* 1965 : Barbara 
* 1967 : Bobino 67 
* 1967 : Barbara singt Barbara 
* 1967 : Ma plus belle histoire d'amour
* 1968 : Le Soleil noir 
* 1969 : Une soirée avec Barbara 
* 1970 : Madame 
* 1970 : L'Aigle noir
* 1972 : La Fleur d'amour
* 1972 : Le disque d'or 
* 1972 : Amours incestueuses
* 1973 : La louve 
* 1974 : Enregistrement au Théâtre des Variétés
* 1977 : Réimpression 
* 1978 : Enregistrement à l'Olympia
* 1981 : Seule
* 1981 : Pantin 81 
* 1983 : Barbara chante Brassens et Brel 
* 1986 : Lily Passion
* 1987 : Châtelet 87 
* 1988 : Bravo à Barbara 
* 1990 : Gauguin 
* 1991 : Préférences 
* 1993 : Châtelet 93 
* 1996 : Il me revient
* 1997 : Femme piano
* 1998 : Barbara singt Barbara

## Referanser


## Eksterne lenker
* 
* 
* 
* Barbara (på fransk)
Tektonikk

**Tektonikk** er vitenskapen om den strukturelle oppbyggingen av jordskorpen, hvordan denne ble dannet, deformert og den historiske utviklingen. De viktigste tektoniske prosessene er folding og forkastning.

## Se også
* Platetektonikk

## Referanser
Realavkastning

**Realavkastning** er en måte å måle hvor stor avkastning et fond eller et annet aktivum har, når man tar hensyn til hvor stor prisvekst man har. Vi kan definere realavkastningen til et aktivum slik:

r = i - \phi - \theta 

Der *r* er realavkastningen, *i* er nominell avkastning, \phi er inflasjonsveksten og \theta er lik forvaltningskostnadene, der alle er målt i prosent.

Realavkastning er et begrep som benyttets i forbindelse med handlingsregelen. Regelen sier at uttaket fra Statens pensjonsfond – Utland til statsbudjetter skal være lik forventet realavkastning, som er satt til 3%. Årsaken til at man benytter realavkastningen fra fondet, er fordi dette gjør at fondet ikke faller i verdi i forhold til de oppgavene kapitalen i fondet skal benyttes til. Bruken av realavkastning forstås best i den situasjon vi er i når vi er tom for olje og innskuddene i fondet har stoppet. Det blir da viktig å sørge for at uttaket fra fondet er slik at det er mulig å kjøpe like mye helsetjenester eller utbetale like mange pensjoner hvert år. Dette får man kun til hvis man trekker i fra prisvekst (og lønnsvekst) fra den årlige økningen fondet får ved å investere i aksjer og obligasjoner.

Ifølge Norges Bank Investment Management har fondet hatt en realavkastning på 3,1 % fra fondet ble etablert til og med 2010, noe som ligger nært den forventede realavkastningen som er på 3 %.

## Eksterne lenker
* NBIM forvaltningsrapport 1.kvartal 2008 
* Stortingsmelding nr. 29 (2000 - 2001)
Marian Oprea

**Marian Oprea** (født 6. juni 1982 i Pitești) er en rumensk friidrettsutøver som konkurrerer i tresteg. Han vant sølvmedalje i OL i Athen i 2004. I 2005, tok han tredjeplass under VM i Helsingfors.  Oprea har en personlig rekord på 17,81&nbsp;meter.

## Referanser


## Eksterne lenker
* 
*  Profil hos European Athletics 
*  Profil hos All-Athletics 
*  Profil hos Diamond League
Utdannings- og yrkesrådgivning

**Utdannings- og yrkesrådgivning** skal gis alle elever i den norske grunnskolen og videregående skole. 

I Norge er utdannings- og yrkesrådgivning en rett alle elever i grunnskolen og videregående skole har. Rådgivning om utdanning og yrker er hjemlet i opplæringslova § 9-2 og i forskrift til opplæringslova § 22-2, og det er skoleeier sitt ansvar å se til at elevene får den rådgivningen de har rett til.

Den systematiske utdannings- og yrkesrådgivningen begynner i ungdomsskolen for å kunne gjøre elevene i best mulig stand til å foreta bevisste valg av studieprogrammer på videregående skole. Ved overgangen mellom grunnskole og videregående skole skal det særlig legges vekt på hva de ulike studieretningene fører fram til. 

Elevene skal få informasjon om grunntrekkene i utdanningsløpene i Norge og andre land, samt få mulighet til å tilegne seg kunnskap om yrker og arbeidsmarked lokalt, nasjonalt og internasjonalt. I tillegg må de ha grundig kjennskap til søknadsprosedyrer og søknadsfrister. Elevene vil også kunne ha behov for å kjenne til mulighetene for å finansiere videregående opplæring og ytterligere studier ved å søke lån og stipend.

I tillegg til rådgivning og informasjon skal to nye fag, Utdanningsvalg i ungdomsskolen og Yrkesfaglig fordypning (YFF) i videregående skole, kunne hjelpe elevene med å skaffe seg kunnskap og erfaringer fra ulike arenaer i skole og arbeidsliv som vil gjøre det lettere å foreta bevisste og veloverveide valg av videre utdanning og yrke.

Informasjonen og rådgivningen må legges opp slik at eleven gradvis kan utvikle kunnskap, selvinnsikt og evne til selv å kunne foreta valg av videre utdanning og fremtidig yrke, uten hensyn til tradisjonelle kjønnsroller. 

For å ivareta utdannings- og yrkesrådgivning i et livslangt perspektiv har det vært gjennomført forsøk med partnerskap for karriereveiledning i tre fylker. Gjennom partnerskap mellom utdanningsmyndigheten i fylket, NAV, partene i arbeidslivet og andre naturlige samarbeidspartnere, har det i en del fylker blitt opprettet karrieresentre som tilbyr utdannings- og yrkesrådgivning (karriereveiledning) til voksne som er ferdig med grunnutdanningen, og flere er fylker er i gang med planlegging av slike partnerskap. Karrieresentrene skal også kunne bidra med kompetanseheving for rådgivere i grunnskolen og videregående skole.

Universitetene og flere av høyskolene har egne avdelinger eller sentre for utdannings- og yrkesrådgivning der studentene kan få rådgivning dersom de ønsker det.

## Referanser


## Eksterne lenker
* Utdanningsmagasinets veiledning til studievalg
* Karrieremagasinets veiledning til jobbvalg
* utdanningsdirektoratet.no/radgiver
Kristiane

**Kristiane** og **Christiane** er varianter av kvinnenavnet *[[Christiana]]*, som har opprinnelse i latinske *Christianus*, «kristen».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Christiane Sehested (1626–1670), Christian IVs datter
* Christiane Koren (1764–1815), dansk-norsk forfatterinne
* Christiane Nüsslein-Volhard (f. 1942), tysk biolog og nobelprisvinner
* Christiane Amanpour (f. 1958), iransk-engelsk journalist
* Kristiane Backer (f. 1966), tysk TV-journalist

## Referanser


## Eksterne lenker
*
Geza Pauer

**Géza Pauer** (født 7. januar 1976) er en ungarsk friidrettsutøver, som hovedsakelig konkurrerer på 200 meter. 
Han har deltatt både i VM og OL uten å komme videre fra første forsøksheat. Et unntak var i OL i 2004 i Athen, hvor han presterte sjetteplass i sitt felt i kvartfinalen. Han har en personlig rekord på 20.69&nbsp;sekunder fra juli 2003 i Budapest, og på 100&nbsp;meter på 10.26&nbsp;sekunder fra juni 2000 i Budapest. 
Etter å ha testet positivt på boldenon i 2006, ble Pauer utestengt av IAAF fra september 2006 til september 2008.

## Referanser


## Eksterne lenker
*
Per Pedersen (syklist)

**Per Pedersen** (født 1964) er en tidligere landeveissyklist fra Danmark, som var profesjonell fra 1986 til 1993. Han deltok i Tour de France ved fire anledninger (1989, 1991, 1992 og 1993). i 1999 innrømmet han å ha forsøkt kortison som aktiv syklist.

## Lag
* 1986: R.M.O. (Frankrike) 
* 1987: R.M.O 
* 1988: R.M.O.  
* 1989: R.M.O.  
* 1990: R.M.O.  
* 1991: Amaya Seguros (Spania) 
* 1991: Varta – Elk – Nö (Østerrike)
* 1992: Amaya Seguros 
* 1993: Amaya Seguros 

## Referanser

## Eksterne lenker
*
Ljubov Perepelova

**Ljubov Perepelova** (født 1979) er en usbekisk friidrettsutøver, som konkurrerer på 100 meter og 200 meter.

Fra juli 2005 til juli 2007 var hun utestengt for brudd på dopingbestemmelsene.

## Personlige bestenoteringer
* 60 meter – 7.31&nbsp;sekunder (2005)
* 100 meter – 11.04&nbsp;sekunder (2000)
* 200 meter – 22.72&nbsp;sekunder (2000)

## Referanser


## Eksterne lenker
*
Waiouru

**Waiouru** er en landsby omtrent midt i Nordøya på New Zealand. Den ligger 25 km sør for Mount Ruapehu og tilhører Ruapehudistriktet. 

Hovedattraksjonen er Queen Elizabeth II Army Museum som åpnet i 1978 som inneholder utstillinger rundt newzealandsk forsvarshistorie. 

Waiouru er en militærby som har vokst opp rundt militærleiren *Army Training Group*.

## Referanser


## Eksterne lenker
*
Ramones’ diskografi

**Ramones' diskografi** består av 14 studioalbum, seks livealbum, 12 samlealbum og 71 singler. The Ramones var et amerikansk punk rock-band som ble startet i 1974 i Queens i New York City og blir ansett som et av tidenes mest innflytelsesrike og populære punkband.

## Diskografi
### Studioalbum

### Livealbum

### Singler

### Samlealbum
* *[[Ramones Mania]]* (Det beste fra 1976-1988), mai 1988
* *[[All The Stuff (And More!) Volume 1]]*, (Første og andre album og ekstra spor) mai 1990
* *[[All The Stuff (And More!) Volume 2]]*, (Tredje og fjerde album og ekstra spor) september 1990
* *[[Hey Ho! Let's Go: The Anthology]]*, (Det beste fra 1975-1996)  juli 1999
* *[[Ramones Mania Vol. 2]]*, (Det beste fra 1989-1996) april 2000
* *[[Masters of Rock: Ramones]]*, (Det beste fra 1989-1995) august 2001
* *[[Best of the Chrysalis Years]]*, (Det beste fra 1989-1995) mai 2002
* *[[Loud, Fast Ramones: Their Toughest Hits]]*, (Det beste fra 1975-1996) oktober 2002 
* *[[The Chrysalis Years]]*, (Siste fire album og Loco Live) desember 2002
* *[[The Best of the Ramones]]*, (Det beste fra 1989-1995) mai 2004
* *[[Weird Tales of the Ramones]]*, august 2005
* *[[Greatest Hits (Ramones album)|Greatest Hits]]*, (Det beste fra Of 1976-1989) juni 2006

### Filmografi & videografi
* *[[The Blank Generation]]* (1976)
* *[[Rock 'n' Roll High School]]* (1979)
* *[[Lifestyles of the Ramones]]* (1990)
* *[[The Simpsons]]* (1993, "Rosebud" episode)
* *[[We're Outta Here!]]* (1997)
* *[[Ramones - Around the World]]* (1998)
* *[[The Ramones and I]]* (2002)
* *[[End of the Century: The Story of the Ramones|End of the Century]]* (2003)
* **' (2004)
* **' (2005)
* *[[Too Tough to Die: a Tribute to Johnny Ramone]]* (2006)
* *[[It's Alive 1974-1996]]* (2007)

## Referanser
Mikael Lustig

**Carl Mikael Lustig** (født 13. desember 1986) er en svensk tidligere fotballspiller.

Han kom til Celtic FC fra Rosenborg Ballklub 1. januar 2012, hvor han hadde vært siden juli 2008. Lustig regnes som en hurtig høyreback med spisskompetanse i det offensive spillet og med sitt hodespill.

## Spillerkarriere
Lustig debuterte i Allsvenskan i 2005-sesongen hvor han spilte åtte kamper og scoret to mål for GIF Sundsvall. Året etter og i 2007 spilte han og laget i Superettan som følge av nedrykk. I denne perioden fikk han også sine første kamper for U21–landslaget til Sverige. Han spilte 57 av 60 mulige kamper før laget rykket opp igjen til Allsvenskan før 2008-sesongen. I vårsesongen 2008 spilte han alle elleve kampene før serieoppholdet som følge av EM i fotball 2008. 

Han spilte tre sesonger i GIF Sundsvall, før dette spilte han i Umeå FC.

Den 29. juli 2008 skrev han under på en 3,5–års kontrakt med Rosenborg Ballklub, på en overgang verdt rundt fem millioner kroner.

Den 23. november 2011 ble det meldt at han var solgt til Celtic på en 3 1/2-årskontrakt, løpende fra 1. januar 2012.

## Landslaget
Den 19. januar 2008 fikk han av forbundskaptein Lars Lagerbäck sin første kamp for  under en privatlandskamp mot , en kamp svenskene for øvrig tapte 0–2.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Internasjonale scoringer

## Referanser


## Eksterne lenker
* 
* RBK.no – Mikael Lustigs spillerprofil